CELEX: 32011D0454
Language: sk
Date: 2011-07-22 00:00:00
Title: 2011/454/EÚ: Vykonávacie rozhodnutie Komisie z  22. júla 2011 o určitých ochranných opatreniach v súvislosti s klasickým morom ošípaných v Litve [oznámené pod číslom K(2011) 5137]  Text s významom pre EHP

23.7.2011   
            
            
               SK
            
            
               Úradný vestník Európskej únie
            
            
               L 193/50
            
         VYKONÁVACIE ROZHODNUTIE KOMISIE
   z 22. júla 2011
   o určitých ochranných opatreniach v súvislosti s klasickým morom ošípaných v Litve
   [oznámené pod číslom K(2011) 5137]
   (Text s významom pre EHP)
   (2011/454/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               Klasický mor ošípaných je infekčné vírusové ochorenie, ktoré postihuje populácie domácich ošípaných a diviakov a môže mať závažný dosah na rentabilitu chovu ošípaných, spôsobujúc narušenie obchodovania v rámci Únie a exportu do tretích krajín.
            
         
               (2)
            
            
               V prípade ohniska nákazy klasického moru ošípaných existuje riziko, že pôvodca ochorenia sa môže rozšíriť do ostatných chovov ošípaných a medzi diviaky. Preto sa môže preniesť z jedného členského štátu do druhého členského štátu a do tretích krajín prostredníctvom obchodovania so živými zvieratami alebo produktmi z nich.
            
         
               (3)
            
            
               Smernicou Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (3) sa zavádzajú minimálne opatrenia, ktoré sa majú zaviesť v Únii na kontrolu klasického moru ošípaných. V článku 9 smernice 2001/89/ES sa ustanovujú ochranné a dozorné zóny pre prípady výskytu ohnísk uvedenej nákazy, v ktorých sa musia uplatňovať opatrenia ustanovené v článkoch 10 a 11 uvedenej smernice.
            
         
               (4)
            
            
               Litva informovala Komisiu o súčasnej situácii klasického moru ošípaných na svojom území a v súlade s článkom 9 smernice 2001/89/ES ustanovila ochranné a dozorné zóny, v ktorých sú uplatniteľné opatrenia uvedené v článkoch 10 a 11 uvedenej smernice.
            
         
               (5)
            
            
               V záujme zamedzenia akéhokoľvek zbytočného narušenia obchodovania v rámci Únie a s cieľom predísť neodôvodneným prekážkam obchodovania zo strany tretích krajín je nevyhnutné ustanoviť v spolupráci s príslušným členským štátom zoznam Únie, v ktorom budú uvedené zóny podliehajúce obmedzeniam z dôvodu klasického moru ošípaných v Litve a ktoré sú ochrannými a dozornými zónami („zónami obmedzenia“).
            
         
               (6)
            
            
               Zóny obmedzenia v Litve by sa preto mali uviesť v prílohe k tomuto rozhodnutiu a stanoviť trvanie uvedenej regionalizácie.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Litva zabezpečuje, že ochranné a dozorné zóny ustanovené podľa článku 9 smernice 2001/89/ES zahŕňajú aspoň oblasti uvedené v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 22. júla 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. ES L 316, 1.12.2001, s. 5.
   
      PRÍLOHA
      
                  Zóny v Litve
               
               
                  Zóny obmedzenia v zmysle článku 1
               
               
                  Dátum ukončenia platnosti
               
            
                  Ochranná zóna
               
               
                  Mesto Jonava a nasledujúcich 67 obcí v okrese Jonava v kraji Kaunas: Akliai, Barantiškiai (lazy), Bazilionys, Beržynai (lazy), Beržai, Blauzdžiai, Butkūnai, Didėnai, Dragočiai, Dukuvkos, Gabrilava, Gečiai, Gegutė, Gudžionys, Jadvygava, Jaugeliškiai, Juodžiai, Karaliūnai, Kaupinai, Knipai, Konceptas, Konciapolis, Konstantinava (lazy), Kripčiai, Kulšiškiai, Kvietkučiai, Liepiai, Linksmavietė, Liutkūnai, Lokėnėliai, Lukšiai, Madlinava, Mačioniai, Markutiškiai, Marvilė, Melnytėlė, Mikšiškiai, Mimaliai, Narauninkiškiai, Paberžė, Pagečiai, Palankesiai, Palokiai II, Pasodos, Paulinava, Petrašiūnai, Prauliai, Ragožiai, Rudėnai, Satkūnai, Skripteliai, Stašiūnai, Svalkeniai, Šilai, Širviai, Šmatai, Šukiai, Upelis, Užmiškiai, Vainiai, Vaivadiškiai, Varpėnai, Žeimeliai, Žeimiai (železničná stanica), osada Žeimiai, Žieveliškiai, Žvėrynai.
               
               
                  20. augusta 2011
               
            
                  Pásmo dohľadu
               
               
                  Okres Jonava v kraji Kaunas (okrem území v ochrannej zóne) a nasledujúcich 23 obcí v okrese Kėdainiai v kraji Kaunas: Akmeniai, Aukupėnai, Bajėniškis, Baldinkos, Beinaičiai, Jovaišai, Juciūnai, Liaudiškiai, Nartautai, Nociūnai, Mitėniškiai, Pakščiai, Pašėtės, Pėdžiai, Pručiai, Rimuoliai (lazy), Stašaičiai, Slikiai, Slikiai (železničná stanica), Šilainiai, Šėta, Užkapiai a Vainiūnai a 5 obcí v okrese Ukmergės – Manteikiai, Marašuvkos, Tarakų, Paliesės, Reniūnų.
               
               
                  20. augusta 2011